15.1.2017

**נקודות לקראת ביקור מחזור מ"ד של המכללה לביטחון לאומי במשרד החוץ**

רקע כללי

* המכללה לביטחון לאומי היא המוסד הממלכתי הגבוה במדינת ישראל להכשרת בכירים במערכת הביטחון והשירות הציבורי.
* במחזור מ"ד של המכללה לומדים השנה 42 תלמידים מתוכם 24 אנשי צבא, 11 נציגי משרדים ממשלתיים וארגונים ביטחוניים (משטרה, משרד החוץ, משרד ראש הממשלה, משרד הכלכלה, שב"ס, בנק ישראל, כבאות) ו-7 קצינים בינ"ל (מארה"ב, קנדה, גרמניה, הודו, סינגפור וברזיל).
* רבים מהחניכים מיועדים לתפקידים בכירים בתום הקורס, בין היתר בחיל האוויר, מערך החי"ר (מח"ט גבעתי הבא), הרפואה (הקרפ"ר הבא), התיקשוב, בפרקליטות הצבאית (סגן הפצ"ר הבא), ראש מנהלת טנק המרכבה, במערך החינוך הצבאי, במשרד ראש הממשלה, במשטרה, בצבאות הזרים ועוד.
* המחזור הנוכחי נמצא בשלב מתקדם יחסית של הלימודים וכבר נחשף למפגשים רבים עם בכירים במערכת שעסקו בין היתר בממשק הצבאי–מדיני ובתהליכי קבלת ההחלטות בנושאים מדיניים בישראל, בשגרה ובחרום.
* בשלב הנוכחי של הקורס מתרחב העיסוק בנושאים מדיניים ולכן יש חשיבות רבה לחשיפה של מגוון עולמות התוכן בהם עוסק משרד החוץ, האתגרים עימם הוא מתמודד, דרכי הפעולה והכלים הייחודיים של העבודה הדיפלומטית, והתרומה של משה"ח לביטחון הלאומי.

נקודות אפשריות לשיחה

* האתגרים וההזדמנויות עימם ישראל מתמודדת בזירה הבינ"ל.
* יעדי משרד החוץ לשנת העבודה הקרובה והיכן מרוכז המאמץ.
* מיקומו של משרד החוץ במערכת והשתלבותו במנגנוני עיצוב המדיניות ותהליכי קבלת ההחלטות בשגרה ובחרום.
* ממשקי העבודה ההדדיים בין משרד החוץ לגופים השונים במערך הביטחון הלאומי.
* אתגרי הניהול הבכיר הייחודיים למשרד החוץ.
* הדיפלומטיה המודרנית בעולם משתנה (רשתות חברתיות, ריבוי גופים מדינתיים הפעילים בזירה הבינ"ל וכד').